868

*Diwar-benn bloavezh *'868*' an [[Deiziadur juluan|deiziadur juluan]] eo ar bajenn-mañ.*

## Darvoudoù
### Europa
#### Breizh
* sevel a ra ar viking Hastein ar Gwilen ha tagañ a ra Redon.
* mont a ra ar roue Salaun da C'hevred ar rouantelezh da vrezeliñ ouzh ar Vikinged staliet war ribl al Liger, ha trec'hiñ a ra anezho. Savet e oa bet taosoù gantañ e Poitiers evit kas e gefridi da benn.

#### Breizh-Veur
* skoulmet eo un emglev etre Æðelred, roue Wessex, ha Burgred, roue Mercia, evit dilojañ an Daned eus Nottingham.
* dimeziñ a ra Alfred Veur, roue Wessex da zont, gant Ealhswith.

#### Frankia ar C'hornôg
* 29 a viz Eost : anavezet eo Salaun hag e ziskennidi da roue Breizh gant Karl an Tev e-pad bodadenn Pîtres.
* savet eo an Yonne gant ar viking Hastein ha preizhet eo Orleañs gantañ adarre.

#### Frankia ar Reter
* Mae : emglev Metz etre Karl Voal ha Loeiz II Germania evit rannañ Lotaringia kenetrezo, douar an impalaer kozh Lotar Iañ perc'hennet gant e vibien Loeiz ha Lotar II.

#### Rouantelezh Italia
* kemeret eo Malta gant Moc'hamed II, emir an Tierniezh aghlabid (Tunizia a-vremañ), hag aloubet eo an douar bras en Italia gantañ.
* kemer a ra Loeiz II ar Yaouank Matera, Venosa ha Canosa ouzh ar Sarazined ha lakaat a ra ar gronn war Bari, tapet e 871.

#### Iwerzhon
* skarzhet eo an Daned hag an Norvegiz diouzh ar vro gant ar roue Áed Findliath, goude bezañ bet trec'h en Emgann Killineery.

#### Ledenez iberek
* Emsavadeg Mérida a-enep emir Córdoba Moc'hamed hag a ya da sezizañ ar gêr diouzhtu en ur lezel da soñjal e oa o vont da dToledo. Plegañ a ra an emsavidi, ha dismantret eo ar mogerioù-kreñv gant an emir, war-bouez gwiskadel ar gouarnour. Kaset eo pennoù an emsavadeg (en o zouez ar *[[muladí]]* Ibn Marwan) hag o familh da Górdoba evit mont da servijout en arme.
* kemeret eo bourc'h Portucale gant Vímara Peres diouzh ar vuzulmaned evit rouantelezh Galiza, ha kregiñ a ra da adboblañ anezhañ. Krouet eo kentañ kontelezh Portucale. 

#### Dugelezh Kroatia
* Nevez-amzer : dic'hronnet eo seziz Ragusa (Dubrovnik a-vremañ) gant an Aghlabided goude 15 miz gant ar morlu bizantion.
### Azia
#### Reter-nesañ
* 15 a viz Gwengolo : erruout a ra ar sklav turk Ahmad Ibn Touloun (835-884) e Fostat, kaset da Ejipt gant e dad-kaer, gouarnour Bakbak, e rezh letanant. Kemer a ra penn an emsavadeg ejiptat ha diazezañ a ra dinastiezh an Doulounided hag a zeu da vezañ tost dizalc'h ouzh Bagdad (dibenn e 905).

#### Reter-pellañ

* 11 a viz Mae : savet eo e Dunhuang, e Sina ar C'hornôg, *Soutra an Diamant*, ar c'hosañ levr-roll moullet miret.
* emsavadeg kaset gant P'ang Hsün e Sina. Hutinañ a ra soudarded eus ur gwarnizon eus Guizhou evit mont du-hont. Treuziñ a reont Sina eus ar Su d'an Norzh  a-hed ar stêr Yangzi Jiang a-raok bezañ pladet gant ar re Dang e 869.

### Darvoudoù naturel
* 15 a viz C'hwevrer (15 calendae miz Meurzh) : dour-beuz en Izelvroioù testeniekaet gant Bloazdanevelloù Xanten.
* kreskoù-dour istorel ar stêrioù e Germania ha Frankia ar C'hornôg abalamour da c'hlaveier diehan , hervez Bloazdanevelloù Fulda.

### Arzoù ha lizhiri

### Relijion ha gwir

* 5 a viz Genver, Roma : kensakrediget eo Konstantin, hag a gemer an anv a gKiril, gant ar pab Adrian II hag a souten Kiril ha Method en o embregerezh hag a aotre implij ar yezh slavek el liturgiezh.
* 16 a viz Mae : kuzul Worms. Dizarbennet eo doktrinoù Photios ha 45 kanon a zo embannet, en o zouez 4 a zo diwar-benn ar berzioù kerentoù. Aliet eo d'ar veleien ha d'an eskibien ar barn dre an ostiv : ma 'z eo lonket a-aes-vat un ostiv kensakret gant ar beleg tamallet eo prouet eo didamall.

### A bep seurt/diasur

## [[:Rummad:Ganedigezhioù 868|Ganedigezhioù]]

Gwelet ivez :*[[:Rummad:Ganedigezhioù 868]]*

## [[:Rummad:Marvioù 868|Marvioù]]

Gwelet ivez:*[[:Rummad:Marvioù 868]]*

## Daveoù